Cod portocaliu de caniculă în nouă judeţe, până vineri. Pentru restul țării, ANM a emis un cod galben de căldură.
ANM a emis cod portocaliu și galben de caniculă până vineri în 9 județe din vestul și centrul țării. Căldură mare e și în Europa. Italia se confruntă cu cea mai gravă secetă din ultimii 70 de ani. O treime din culturile anuale ale Italiei sunt distruse de secetă.
România a intrat, pentru trei zile, în zona de căldură extremă. Până vineri, nouă județe din vestul și centrul țării sunt sub cod portocaliu de caniculă.Pentru restul țării, ANM a emis cod galben. Vor fi 37-38 de grade la umbră și disconfort termic. În București, prefectul cere stropirea asfaltului și mesaje RoAlert atunci când vor fi atenționări de cod roșu sau portocaliu de temperaturi ridicate.Căldură mare e și în restul Europei. Italia se confruntă cu cea mai gravă secetă din ultimii 70 de ani. Din cauza căldurii, au secat râurile care sunt vitale pentru irigații. Cel puțin o treime din culturile anuale sunt pierdute, în frunte cu cele de orez.Valul de căldură a adus măsuri extreme. În Milano, primarul a ordonat închiderea fântânilor. La Bologna, temperatura mașinilor de spălat nu poate depăși 30 de grade. Unii primari chiar cer oamenilor să spele vasele cu apa în care au fiert pastele.